Osnovna šola Brezno-Podvelka, objavlja javni poziv na podlagi 44. člena Pravilnika o normativih in standardih za izvajanje programa osnovne šole (Uradni list RS, št. 57/07, 65/08, 99/10, 51/14, 64/15, 47/17, 54/19 in 180/20) in v skladu s Pogodbo o upravljanju in vzdrževanju večnamenske športne dvorane pri Osnovni šoli Brezno-Podvelka (št. 039-0084/2020-1 (2) z dne 15. 10. 2020), Aneksom k Pogodbi o upravljanju in vzdrževanju večnamenske športne dvorane pri Osnovni šoli Brezno-Podvelka Št. 039-0084/2020-3 z dne 15. 10. 2024 in Letnim programom Športa v Občini Podvelka

**JAVNI POZIV**

**za izbiro koordinatorja vadbeno-rekreacijskega studia
 večnamenske Športne dvorane pri OŠ Brezno-Podvelka**

1. Naročnik: Osnovna šola Brezno-Podvelka, Brezno 78, 2363 Podvelka
2. Predmet: Koordinator vadbeno-rekreacijskega studia večnamenske Športne dvorane pri OŠ Brezno-Podvelka
3. Trajanje: od 11. 11. 2024 do 31. 8. 2027 z možnostjo podaljšanja
4. Pogoji:
* da je pravna ali fizična oseba (s.p., d.o.o.),
* da je ustrezno registriran za opravljanje predmetne dejavnosti,
* da ima tehnično in drugo opremo za izvajanje razpisanih del,
* da predloži dokazila (izjavo), da ima potrebna znanja, izkušnje in sredstva za izvajanje storitev,
* da ima za opravljanje te dejavnosti vsa predpisana dovoljenja in bo zagotavljal izvajanje koordinacije vadbeno-rekreacijskega studia večnamenske športne dvorane v okviru standardov in normativov,
* da predloži reference, če je že opravljal dela koordinatorja vadbeno-rekreacijskega studia večnamenske športne dvorane za kakšen podoben objekt,
* da ima poravnane davke in prispevke, ter da ni v postopku prisilne poravnave, stečaja ali likvidacije in v zadnjih 6 mesecih ni imel blokiranega računa,
* da poda izjavo o nekaznovanosti,
* da je višina potrebnih sredstev za izvajanje koordinatorja vadbeno-rekreacijskega studia večnamenske športne dvorane v okviru proračunske postavke za ta namen.
1. Naloge koordinatorja vadbeno-rekreacijskega studia:
* priprava urnikov in koordinacija terminov z društvi in ostalimi uporabniki vadbeno-rekreacijskega studia,
* priprava in izdaja položnic in računov za članarine, storitve in druge stroške, ter zagotavljanje, da so vsi računi pravilno evidentirani,
* redno posredovanje finančnih evidenc in dokumentacije računovodstvu za obdelavo in poročanje,
* vodenje evidenc članov, obdelava prijav in odjav ter reševanje morebitnih težav članov,
* priprava orodja in drugih pripomočkov za vadbo,
* sprejemanje posameznikov in vadbenih skupin,
* izdajanje in sprejemanje ključev garderobnih omaric,
* pomoč uporabnikom pri uporabi vadbeno-rekreacijskega studia,
* razkuževanje orodja in pripomočkov,
* redno preverjanje in vzdrževanje opreme vadbeno-rekreacijskega studia, da je varna in v dobrem stanju,
* načrtovanje in izvajanje vadbeno-rekreacijskih programov, tečajev in posebnih dogodkov,
* sodelovanje pri prireditvah,
* skrb za varovanje in nadzor infrastrukture in uporabnikov,
* skrb za učinkovito obratovanje vadbeno-rekreacijskega studia večnamenske športne dvorane,
* priprava in oddajanje mesečnih poročil o uporabi vadbeno-rekreacijskega studia večnamenske športne dvorane,
* sodelovanje s čistilkami, računovodstvom in vodstvom šole,
* priprava analiz, gradiv in informacij,
* druga dela in naloge po nalogu ravnatelja.
1. Razpisna dokumentacija: celotna razpisna dokumentacija je na voljo na spletni strani osnovne šole <http://os-brezno.splet.arnes.si/>
2. Vprašanja ponudnikov: ponudniki lahko dobijo informacije v zvezi z izdelavo ponudbe na osnovi pisnih vprašanj po elektronski pošti na naslovu: os.brezno-podvelka@guest.arnes.si. Na vprašanja bo naročnik odgovoril do najkasneje 6 dni pred rokom za oddajo ponudbe.

Pred pripravo ponudbe si lahko ponudnik ogleda vadbeno-rekreacijski studio po predhodni najavi in dogovoru na naslovu: os.brezno-podvelka@guest.arnes.si.

1. Sprememba razpisne dokumentacije: naročnik si pridržuje pravico spremeniti razpisno dokumentacijo na lastno pobudo ali kot odgovor na zahtevana pojasnila najkasneje 6 dni pred rokom za predložitev ponudbe.

Ponudbeno dokumentacijo sestavljajo naslednji dokumenti:

* Izpolnjen obrazec: Prijavni obrazec
* Izpolnjen obrazec: Izjava
* Izpolnjen obrazec: Ponudba
* Izpolnjen in parafiran vzorec pogodbe: Pogodba
1. Dodatni parametri za pripravo ponudbe:
* Delo se opravlja od ponedeljka do petka v popoldanskem času cca. 5 ur dnevno
* Delo se opravlja v soboto in nedeljo po premakljivem delovnem času predvidoma od 8.00 do 13.00 in od 16.00 do 21.00.
1. Oddaja ponudbe: ponudnik odda ponudbo v zapečateni kuverti z napisom: »PONUDBA ZA KOORDINATORJA VADBENO-REKREACIJSKEGA STUDIA VEČNAMENSKE ŠPORTNE DVORANE PRI OŠ BREZNO-PODVELKA – NE ODPIRAJ«. Ponudba se šteje za pravočasno, če je prispela ali bila vročena na naslov: Osnovna šola Brezno-Podvelka, Brezno 78, 2363 Podvelka, do 6. 11. 2024 do 12. ure.
2. Sprememba in umik ponudbe: ponudnik sme umakniti ponudbo, jo dopolniti ali zamenjati do poteka roka za predložitev ponudbe.
3. Nadzor nad poslovanjem koordinatorja vadbeno-rekreacijskega studia: nadzor nad storitvami izvajalca in poslovanjem izvaja Osnovna šola Brezno-Podvelka.
4. Odpiranje in vrednotenje ponudb: strokovna komisija, ki jo imenuje ravnatelj, bo opravila odpiranje ponudb dne 8. 11. 2024 ob 11.00 uri, v prostorih osnovne šole.
5. Ocenjevanje ponudb: merilo za ocenjevanje ponudb je najnižja cena izvajanja vseh storitev koordinatorja vadbeno-rekreacijskega studia večnamenske športne dvorane preračunano na mesec (po predračunu).

Leo Čelofiga, prof.
 ravnatelj